14. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 81621/Δ.675 της 14/24 Οκτ. 1963 (ΦΕΚ Β΄ 467) Περί ασφαλίσεως του προσωπικού του Κτηνιατρικού Μικροβιολογικού Ινστιτούτου παρά τω Ταμείω Προνοίας Δημοσίων Υπαλλήλων. Έχοντες υπ’ όψιν: 1)Τας διατάξεις του άρθρ. 11 του Α.Ν. της 25.1.1936 εν συνδυασμώ προς το άρθρ. 13 του κωδικοποιήσαντος τας περί Ταμείου Προνοίας Δημοσίων Υπαλλήλων διατάξεις από 3/13.7.1936 Β.Δ/τος. 2)Τας διατάξεις του υπ’ αριθ. 348/23.5.1962 Β.Δ/τος και την υπ’ αριθ. 262386/62 απόφασιν του Υπουργού Γεωργίας (ΦΕΚ 338/28.12.62 τεύχος Γ΄). 3)Την από 16.9.1963 απόφασιν του Διοικητικού Συμβουλίου του Ταμείου Προνοίας Δημοσίων Υπαλλήλων, αποφασίζομεν: Όπως εις την ασφάλισιν του Ταμείου Προνοίας Δημοσίων Υπαλλήλων υπαχθή από 1ης Οκτ. 1963 το προσωπικόν του παρά τω Υπουργείω Γεωργίας Κτηνιατρικού Μικροβιολογικού Ινστιτούτου το καταλαβόν τακτικάς θέσεις δημοσίων υπαλλήλων και μισθοδοτούμενον ήδη υπό του Κεντρικού Ταμείου Γεωργίας, Κτηνοτροφίας και Δασών. 